Bohemian Rhapsody is 'n biografiese film oor die Britse rockgroep Queen. Dit volg sanger Freddie Mercury se lewe, tot Queen se Live Aid vertoning in die Wembley-stadion in 1985. Die rolprent is 'n Brits-Amerikaanse gesamentlike onderneming wat deur 20th Century Fox, New Regency, GK Films, en Queen Films opgeneem is, met Fox as verspreider. Die regisseur is Bryan Singer met draaiboek geskryf deur Anthony McCarten. Dit is vervaardig deur Graham King en voormalige Queen bestuurder Jim Beach. Rami Malek as Mercury, met Lucy Boynton, Gwilym Lee, Ben Hardy, Joseph Mazzello, Aidan Gillen, Allen Leech, Tom Hollander en Mike Myers in ondersteunende rolle. Queen se Brian May en Roger Taylor het gedien as kreatiewe en musikale konsultante vir die film. Bohemian Rhapsody is in 2010 aangekondig, met Sacha Baron Cohen as Mercury. Nadat Baron Cohen in 2013 die projek verlaat het na verskille met die vervaardigers, het die projek vir 'n paar jaar gestaan voordat Malek in November 2016 gekies is. Die hooffotografie het in September 2017 in Londen begin met Singer as direkteur.